ΓΡΑΠΤΗ ΕΡΩΤΗΣΗ E-1614/99

υποβολή: Marianne Thyssen (PPE-DE) προς την Επιτροπή

(15 Σεπτεμβρίου 1999)

Θέμα: Ευρωπαϊκές προδιαγραφές για PCB's

Η βελγική κυβέρνηση, στο πλαίσιο της κρίσης της διοξίνης, θέσπισε προδιαγραφές για τον έλεγχο προϊόντων πουλερικών, χοίρων και βοοειδών που πρόκειται να χρησιμοποιηθούν για ανθρώπινη κατανάλωση ή διατροφή και προορίζονται για εξαγωγή στο εξωτερικό. Η ορισθείσα τιμή αναφοράς ανέρχεται στα 200 ng/g λίπους και έχει εγκριθεί από την Μόνιμη Κτηνιατρική Επιτροπή του Ευρωπαϊκού Κοινοβουλίου.

Σε ευρωπαϊκό επίπεδο δενπάρχουν κοινοτικές προδιαγραφές αναφοράς για PCB's. Επομένως, στο πλαίσιο της εσωτερικής αγοράς, το γεγονός ότι τα βελγικά προϊόντα που προορίζονται για εξαγωγές πρέπει να συμμορφώνονται προς αυτές τις προδιαγραφές μπορεί να θεωρηθεί ως παράγων στρέβλωσης του ανταγωνισμού.

Δεν συμφωνεί η Επιτροπή ότι, προκειμένου να διασφαλισθεί η βέλτιστη προστασία της δημόσιαςγείας και η επικράτηση θεμιτών συνθηκών ανταγωνισμού στην εσωτερική αγορά, πρέπει να καθορισθούν προδιαγραφές αναφοράς για PCB's σε κοινοτικό επίπεδο; Προτίθεται η Επιτροπή ναποβάλει προτάσεις για την θέσπιση σχετικής νομοθεσίας;

Απάντηση του κ. Byrne εξ ονόματος της Ευρωπαϊκής Επιτροπής

(9 Νοεμβρίου 1999)

Η μόλυνση των ειδών διατροφής που ανακοινώθηκε από το Βέλγιο στις 27 Μαΐου 1999 στην Ευρωπαϊκή Επιτροπή και στα κράτη μέλη χαρακτηρίζονταν από ασυνήθισταψηλό ποσοστό διοξίνης που περιεχόταν σε ανακυκλωμένες λιπαρές ουσίες που χρησιμοποιήθηκαν κατά λάθος στις ζωοτροφές ορισμένων εκτροφείων πουλερικών, χοίρων και βοοειδών.

Στη συγκεκριμένη περίπτωση η μόλυνση που οφείλεται σε λιπαρές ουσίες που προέρχονται από τις εταιρείες Verkest/Fogra ανέρχεται στο επίπεδο των 200 νανογραμμαρίων (ng) πολυχλωροδιαφαινυλίου ανά γραμμάριο (PCB/g) λίπους στα κρέατα και στα παράγωγα προϊόντα. Στην περίπτωση αυτή, εντοπίστηκαν 7 συγγενείς με το PCB ουσίες που κατέστησαν δυνατή την εξακρίβωση των μολυσμένων προϊόντων λόγω αυτού του περιστατικού. Η τιμή αναφοράς των 200ng/g λίπους επαναλαμβάνεται σε κοινοτικό επίπεδο στις αποφάσεις που ελήφθησαν λόγω της βελγικής κρίσης, για την έκδοση επίσημων πιστοποιητικών, βάσει αναλύσεων, για τα βελγικά κρέατα που προορίζονταν για εξαγωγή ή για ενδοκοινοτικές ανταλλαγές. Η Επιστημονική Επιτροπή Τροφίμων έκρινε ότι οι τιμές που επιλέχθηκαν ήταν σωστές για τη διευθέτηση αυτής της κρίσης.

Στην πρόσφατη απόφαση της Επιτροπής 1999/640/CE της 23ης Σεπτεμβρίου 1999 για μέτρα προστασίας όσον αφορά τη μόλυνση από διοξίνες ορισμένων προϊόντων τα οποία προέρχονται από κρέας χοίρων ή πουλερικών και που προορίζονται για κατανάλωση από τον άνθρωπο ή τα ζώα(1) αίρονται όλοι οι περιορισμοί σχετικά με το κρέας των βοοειδών και των παραγώγων προϊόντων του βελγικής καταγωγής. Η τιμή αναφοράς 200ng/g λίπους που καθορίστηκε για το κρέας των βοοειδών δεν έχει πλέον λόγο να επαναλαμβάνεται στα παραρτήματα της νέας απόφασης.

Ο καθορισμός των ορίων για την περιεκτικότητα σε PCB στα τρόφιμα που προορίζονται για κατανάλωση από τον άνθρωπο ή από τα ζώα συνδέεται στενά με τον καθορισμό των ορίων περιεκτικότητας σε διοξίνες στα παράγωγα προϊόντα τους. Όσον αφορά τις οριακές τιμές για το ποσοστό διοξίνης στα τρόφιμα, η Επιτροπή άρχισε τον Ιούνιο 1998 την εκπόνηση διεξοδικής μελέτης σχετικά με τα επίπεδα μόλυνσης που διαπιστώθηκε στα είδη διατροφής σε όλα τα κράτη μέλη. Αυτή η μελέτη εντάσσεται στο πρόγραμμα επιστημονικής συνεργασίας μεταξύ των κρατών μελών (SCOOP). Τα προσωρινά αποτελέσματα που πρόκειται να διατίθενται πολύ σύντομα, θα καταστήσουν δυνατή την καλύτερη εκτίμηση του κινδύνου για τη δημόσιαγεία και θα αποτελέσουν ένα στοιχείο στην τρέχουσα συζήτηση για τη μεταγενέστερη καθιέρωση κοινοτικών οριακών τιμών.

Τέλος, στη σημερινή κατάσταση του κοινοτικού δικαίου και ανεξάρτητα από τα όρια περιεκτικότητας που καθορίστηκαν στις αποφάσεις της Επιτροπής σχετικά με το έκτακτο περιστατικό της κρίσης της διοξίνης στο Βέλγιο, ένα ανώτατο όριο περιεκτικότητας σε διοξίνες για την πούλπα εσπεριδοειδών αναφέρεται στο παράρτημα I, μέρος B, εδάφιο 21, της οδηγίας 1999/29/ΕΚ του Συμβουλίου, της 22 Σεπτεμβρίου 1999, σχετικά με τις ανεπιθύμητες ουσίες και προϊόντα στη διατροφή των ζώων(2). Εξάλλου, μία πρόταση για την καθιέρωση των ορίων περιεκτικότητας σε διοξίνη στις πρώτες ύλες και στα τελικά προϊόντα που προορίζονται τις ζωοτροφές βρίσκεται στο στάδιο της συζήτησης. Κατά την εξέταση της σκοπιμότητας της καθιέρωσης τέτοιων επιπέδων για την ανθρώπινη διατροφή πρέπει να ληφθούνπόψη τα διαθέσιμα επιστημονικά, τεχνικά και οικονομικά στοιχεία, και το ενδιαφέρον τους από την άποψη της προστασίας των καταναλωτών.

(1) ΕΕ L 253 της 28.9.1999.

(2) ΕΕ L 115 της 4.5.1999.